
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2466 

2 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

5η τροποποίηση και συμπλήρωση της υπ’ αριθμ. 
17371/ 20-11-2008 (704/2008) κοινής υπουργικής 
απόφασης (ΦΕΚ 2497/Β/9.12.2008) περί καθεστώ¬ 
τος ενισχύσεων του Μέτρου 112 «Εγκατάσταση 
νέων γεωργών» του αξόνα 1 του Προγράμμα¬ 
τος Αγροτικής Ανάπτυξης της Ελλάδας 2007 - 


2013. 1 

Μεταβίβαση αρμοδιοτήτων στην «ΕΓΝΑΤΙΑ ΟΔΟΣ 
ΑΕ» για το έργο «Θαλάσσια Αστική Συγκοινωνία 

Θεσσαλονίκης». 2 

Τροποποίηση της υπ’ αριθμ. 44824/22-7-2013 από¬ 
φασης του Δημάρχου που αφορά στη χορήγη¬ 
ση άδειας ίδρυσης και λειτουργίας του Ωδείου 

«ΕΝΤΕΧΝΟ ΩΔΕΙΟ». 3 

Μεταβίβαση άδειας ίδρυσης και λειτουργίας του 
ωδείου με την επωνυμία «ΑΡΙΣΤΟΤΕΛΕΙΟ ΩΔΕΙΟ 
ΤΡΙΚΑΛΩΝ». 4 


ΑΠΟΦΑΣΕΙ Σ 

Αριθμ. 19552 (1) 


5η τροποποίηση και συμπλήρωση της υπ’ αριθμ. 17371/ 
20-11-2008 (704/2008) κοινής υπουργικής απόφασης 
(ΦΕΚ 2497/Β/9.12.2008) περί καθεστώτος ενισχύσε¬ 
ων του Μέτρου 112 «Εγκατάσταση νέων γεωργών» 
του αξόνα 1 του Προγράμματος Αγροτικής Ανάπτυ¬ 
ξης της Ελλάδας 2007 - 2013. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

1.1. Του άρθρου 90 του «Κώδικα Νομοθεσίας για την 
Κυβέρνηση και Κυβερνητικά όργανα» που κυρώθηκε με 
το πρώτο άρθρο του Π.Δ. 63/2005 (ΦΕΚ 98/Α/2005). 

1.2. Του Π.Δ. 402/88 (ΦΕΚ 187/Α/1988) «Οργανισμός του 
Υπουργείου Γεωργίας», όπως τροποποιήθηκε και ισχύει. 


1.3. Τις διατάξεις του ν.δ. 131/1974 (ΦΕΚ 320/Α'), όπως 
ισχύει, και ειδικότερα του άρθρου 1, παρ. 4α. 

1.4. Τις διατάξεις του ν. 2637/1998 (ΦΕΚ 200/Α') και 
ειδικότερα του άρθρου 14, παρ. 4. 

1.5. Το Π.Δ. 85/21-6-2012 (ΦΕΚ 141/Α') «Ίδρυση και με- 
τονομασία Υπουργείων, μεταφορά και κατάργηση υπη¬ 
ρεσιών». 

1.6. Του Π.Δ. 118/25-6-2013 (ΦΕΚ 152/Α') «Τροποποίηση 
του π.δ. 85/2012 (Α' 141) -Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως». 

1.7. Το Π.Δ. 86/21-6-2012 (ΦΕΚ 141/Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

1.8. Το Π.Δ. 90/5-7-2012 (ΦΕΚ 144/Α') «Διορισμός Υπουρ¬ 
γού και Υφυπουργών». 

1.9. Το Π.Δ. 119/25-6-2013 (ΦΕΚ 153/Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

1.10. Την αριθ. Υ48/9-7-2012 (ΦΕΚ 2105/Β') απόφαση του 
Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Σταϊκούρα». 

1.11. Του Νόμου 3508/2006 (ΦΕΚ 249/Α') «Ρυθμίσεις θε¬ 
μάτων του Υπουργείου Αγροτικής Ανάπτυξης και Τρο¬ 
φίμων», ειδικότερα δε το άρθρο 3 αυτού. 

1.12. Το Νόμο 3614/07 (ΦΕΚ 267/Α') «Διαχείριση, έλεγχος 
και εφαρμογή αναπτυξιακών παρεμβάσεων για την προ¬ 
γραμματική περίοδο 2007-2013», ειδικότερα το άρθρο 
37, όπως τροποποιήθηκε και ισχύει. 

1.13. Του Νόμου 3852/2010 «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87/Α'). Ειδικότερα του 
άρθρου 186 «Αρμοδιότητες Περιφερειών», του άρθρου 
241, κατ’ εξουσιοδότηση του οποίου εκδόθηκαν τα Προ¬ 
εδρικά Διατάγματα των Οργανισμών Οργάνωσης και 
Λειτουργίας των Περιφερειών της χώρας, της παρ. VI 
του άρθρου 280 «Αρμοδιότητες Αποκεντρωμένης Δι¬ 
οίκησης», κατ’ εξουσιοδότηση του οποίου εκδόθηκαν 
και οι Οργανισμοί Λειτουργίας των Αποκεντρωμένων 
Διοικήσεων της χώρας και της παρ. 4 του άρθρου 283. 

1.14. Του Νόμου 3874/2010 (ΦΕΚ 151/Α') «Μητρώο Αγρο¬ 
τών και Αγροτικών Εκμεταλλεύσεων». 

1.15. Του Νόμου 4056/2012 (ΦΕΚ 52/Α') «Ρυθμίσεις για 
την κτηνοτροφία και τις κτηνοτροφικές εγκαταστάσεις 
και άλλες διατάξεις». 

1.16. Του Νόμου 4072/2012 (ΦΕΚ 86/Α') «Βελτίωση επι¬ 
χειρηματικού περιβάλλοντος - Νέα εταιρική μορφή - Σή¬ 
ματα - Μεσίτες Ακινήτων -Ρυθμίσεις θεμάτων ναυτιλίας, 
λιμένων και αλιείας και άλλες διατάξεις» και ειδικότε¬ 
ρα της παραγράφου 4 του άρθρου 242 «Τροποποίηση 
διατάξεων Εθνικού Στρατηγικού Πλαισίου Αναφοράς 
(Ε.Σ.Π.Α. - Ν. 3614/2007)». 

1.17. Της με αριθ. 282966/09-07-2007 κοινή απόφαση 
των Υπουργών Οικονομίας και Οικονομικών και Αγροτι¬ 
κής Ανάπτυξης και Τροφίμων «Εγκριση του Κανονισμού 
διαδικασίας πληρωμών του Ν.Π.Ι.Δ. με την επωνυμία 
Ο.Π.Ε.Κ.Ε.Π.Ε. των ενισχύσεων που βαρύνουν τον ΕΛΕ- 
ΓΕΠ» (ΦΕΚ 1205/Β'). 

1.18. Της υπ’ αριθ. 135073/03-02-2011 (ΦΕΚ 315/Β') κοινής 
υπουργικής απόφασης των Υφυπουργών Οικονομικών, 
Εσωτερικών Αποκέντρωσης και Ηλεκτρονικής Διακυ¬ 
βέρνησης και των Υπουργών Οικονομίας Ανταγωνιστι¬ 
κότητας και Ναυτιλίας και Αγροτικής Ανάπτυξης και 
Τροφίμων «Τροποποίηση της υπ’ αριθμ. 324005/9-9-2008 
απόφασης των Υπουργών Εσωτερικών, Οικονομίας και 
Οικονομικών και Αγροτικής Ανάπτυξης και Τροφίμων 
“Αναδιάρθρωση, αρμοδιότητες και κατανομή προσω¬ 
πικού Ειδικών Υπηρεσιών του Υπουργείου Αγροτικής 
Ανάπτυξης και Τροφίμων για το Πρόγραμμα Αγροτικής 
Ανάπτυξης της Ελλάδας 2007-2013”» (ΦΕΚ 1886/Β'). 

1.19. Την υπ’ αριθμ. 2112/9-3-2009 απόφαση ένταξης/ 
χρηματοδότησης στο Πρόγραμμα «Αγροτικής Ανάπτυ¬ 
ξης της Ελλάδας 2007 - 2013» (ΠΑΑ), όπως τροποποι¬ 
ήθηκε και ισχύει. 

1.20. Τη σύμφωνη γνώμη της ΕΥΔ ΠΑΑ με το υπ’ αριθ. 
2581/10-6-2013 έγγραφό της. 

2. Τους Κανονισμούς και Αποφάσεις της Ευρωπαϊκής 
Ένωσης: 

2.1. Τον Καν. (ΕΚ) 1290/2005 του Συμβουλίου της 21ης 
Ιουνίου 2005 για τη χρηματοδότηση της κοινής γεωρ¬ 
γικής πολιτικής, όπως τροποποιημένος ισχύει. 

2.2. Τον Καν (ΕΕ) 1698/2005 του Συμβουλίου της 5ης 
Σεπτεμβρίου 2006 για τη στήριξη της αγροτικής ανά¬ 
πτυξης από το Ευρωπαϊκό Γεωργικό Ταμείο Αγροτικής 
Ανάπτυξης (ΕΓΤΑΑ) και ιδιαίτερα το άρθρο 24 και τους 
σχετικούς εφαρμοστικούς κανονισμούς, όπως τροπο¬ 
ποιημένοι ισχύουν. 

2.3. Τον Καν. (ΕΚ) αριθμ. 1974/2006 της Επιτροπής για 
τη θέσπιση λεπτομερών κανόνων εφαρμογής του Κα¬ 
νονισμού (ΕΚ) αριθμ. 1698/2005 του Συμβουλίου για τη 
στήριξη της αγροτικής ανάπτυξης από το Ευρωπαϊκό 
Γ εωργικό Ταμείο Αγροτικής Ανάπτυξης (Ε.Γ.Τ.Α.Α.), όπως 
τροποποιημένος ισχύει. 

2.4. Τον Καν. (ΕΕ) 65/2011 της Επιτροπής της 27ης 
Ιανουάριου 2011 για τη θέσπιση λεπτομερών κανόνων 
εφαρμογής του κανονισμού (ΕΚ) αριθ. 1698/2005 του 
Συμβουλίου όσον αφορά την εφαρμογή διαδικασιών 
ελέγχου καθώς και την πολλαπλή συμμόρφωση σε σχέ¬ 
ση με μέτρα στήριξης της αγροτικής ανάπτυξης, όπως 
τροποποιημένος ισχύει. 

2.5. Την με αριθ. Ε(2007) 6015/29-11-2007 απόφαση της 
Ευρωπαϊκής Επιτροπής (Ε.Ε.) για την έγκριση του «Προ¬ 
γράμματος Αγροτικής Ανάπτυξης της Ελλάδας 2007 


-2013», όπως αυτή ισχύει κάθε φορά, καθώς και τις τρο¬ 
ποποιήσεις του ΠΑΑ που δεν απαιτούν τροποποίηση της 
αριθ. Ε(2007) 6015/29.11.2007 απόφασης της Επιτροπής 
των Ε.Κ. για την έγκριση του ΠΑΑ. 

3. Το γεγονός ότι: 

3.1. Τροποποιούμε την αριθ. 17371/20.11.2008 (ΦΕΚ 2497/ 
Β') κοινή απόφαση των Υπουργών Εσωτερικών, Οικο¬ 
νομίας και Οικονομικών και Αγροτικής Ανάπτυξης και 
Τροφίμων περί του καθεστώτος ενισχύσεων του μέ¬ 
τρου 112 «Εγκατάσταση Νέων Γεωργών» του άξονα 1 
του Προγράμματος Αγροτικής Ανάπτυξης 2007 - 2013 
όπως αυτή τροποποιήθηκε, συμπληρώθηκε και ισχύει. 

3.2. Από την εφαρμογή της παρούσας Απόφασης δεν 
προκαλείται επιπλέον δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε και συμπληρώνουμε την με αριθ. 
17371/20.11.2008 (αριθμός απόφασης 704) (ΦΕΚ 
2497/Β/2008) Κοινή Υπουργική Απόφαση περί του καθε¬ 
στώτος ενισχύσεων του μέτρου 112 «Εγκατάσταση Νέων 
Γεωργών» του άξονα 1 του Προγράμματος Αγροτικής 
Ανάπτυξης 2007 - 2013, (εφεξής ΚΥΑ 704/2008) όπως 
αυτή τροποποιήθηκε, συμπληρώθηκε και ισχύει ως εξής: 

Άρθρο 1 

Ι.'Οπου στο κείμενο της Κοινής Απόφασης που τροπο¬ 
ποιείται γίνεται αναφορά σε Περιφέρειες ή σε Γ ενικούς 
Γραμματείς Περιφερειών, νοούνται οι Αποκεντρωμένες 
Διοικήσεις της Χώρας και οι Γενικοί Γραμματείς των 
Αποκεντρωμένων Διοικήσεων της Χώρας αντίστοιχα. 

2. Όπου στο κείμενο της κοινής απόφασης που τρο¬ 
ποποιείται γίνεται αναφορά σε: «Διευθύνσεις Αγροτι¬ 
κής Ανάπτυξης των Νομαρχιακών Αυτοδιοικήσεων» της 
Χώρας νοούνται οι «Διευθύνσεις Αγροτικής Οικονομίας 
και Κτηνιατρικής» των Περιφερειών της Χώρας. Ειδι¬ 
κά για τις περιφερειακές ενότητες Λέσβου και Λήμνου 
της Περιφέρειας Βορείου Αιγαίου νοείται η «Διεύθυν¬ 
ση Αγροτικής Οικονομίας» με έδρα τη Μυτιλήνη, για 
τις περιφερειακές ενότητες του Νομού Δωδεκανήσου 
της Περιφέρειας Νοτίου Αιγαίου νοείται η «Διεύθυνση 
Αγροτικής Οικονομίας» με έδρα τη Ρόδο και για την 
περιφερειακή ενότητα Κέρκυρας της Περιφέρειας Ιονίων 
Νήσων η «Διεύθυνση Αγροτικής Οικονομίας» με έδρα 
την Κέρκυρα, αντίστοιχα. 

3. Οπου στο κείμενο της Κοινής Απόφασης που τρο¬ 
ποποιείται γίνεται αναφορά σε «Διευθύνσεις Γεωργικής 
Ανάπτυξης των Περιφερειών» της Χώρας νοούνται οι 
«Διευθύνσεις Αγροτικών Υποθέσεων» των Αποκεντρω¬ 
μένων Διοικήσεων της Χώρας αντίστοιχα. 

Αρθρο 2 

1. Το εδάφιο ε) της παραγράφου 1 του Άρθρου 5 τρο¬ 
ποποιείται ως εξής: 

«ε) Υποβάλλουν Επιχειρηματικό Σχέδιο, σύμφωνα με 
τα οριζόμενα στο άρθρο 7, μέγιστης χρονικής διάρκει¬ 
ας πέντε ετών με δεσμευτικούς στόχους και χρονικές 
προθεσμίες, όπως αναλυτικότερα προσδιορίζονται στο 
άρθρο 8, για την ανάπτυξη των γεωργικών δραστηριο¬ 
τήτων τους, καθώς και για τη διαρθρωτική προσαρμογή 
της εκμετάλλευσής τους, αλλά και για την απόκτηση 
ή συμπλήρωση επαρκούς επαγγελματικής ικανότητας, 
εφόσον απαιτούνται.» 

2. Το εδάφιο ε) της παραγράφου 1 του Άρθρου 8 
τροποποιείται ως εξής: 

«ε) Ένταξη στο σύστημα κοινωνικής ασφάλισης των 
επαγγελματιών γεωργών, με εγγραφή στον ΟΓΑ ως 
κυρίου Ταμείου Ασφάλισης, εντός χρονικής περιόδου η 
οποία δεν υπερβαίνει τους 36 μήνες από την ημερομηνία 
λήψης της ατομικής απόφασης έγκρισης.» 

3. Το εδάφιο ζ) της παραγράφου 1 του Αρθρου 8 
τροποποιείται και συμπληρώνεται ως εξής: 

«ζ) Οριστική εγγραφή με την ιδιότητα του κατόχου 
γεωργικής εκμετάλλευσης στο Μητρώο Αγροτών και 
Αγροτικών Εκμεταλλεύσεων του Υπουργείου Αγροτι¬ 
κής Ανάπτυξης και Τροφίμων εντός 36 μηνών το πολύ 
από την απόφαση έγκρισης πράξης και με την ιδιότητα 
του κατά κύριο επάγγελμα γεωργού μέχρι τη λήξη του 
επιχειρηματικού σχεδίου, σύμφωνα με τους όρους και 
τις προϋποθέσεις που ισχύουν κάθε φορά.» 

4. Στο τέλος του εδαφίου (δ) της παραγράφου 1 του 
Άρθρου 9 προστίθενται νέα εδάφια (ε) και (στ) ως ακο¬ 
λούθως: 

«ε) Να διατηρήσει την ασφάλιση του ΟΓ Α. 

στ) Να παραμείνει εγγεγραμμένος στο Μητρώο Αγρο¬ 
τών και Αγροτικών Εκμεταλλεύσεων με τουλάχιστον 
την ιδιότητα του κατόχου αγροτικής εκμετάλλευσης.» 

5. Η παράγραφος 2 του άρθρου 9 διαγράφεται. 

6. Οι παράγραφοι 3, 4, 5 και 6 του άρθρου 9 αναριθ- 
μούνται σε παραγράφους 2, 3, 4, και 5 αντίστοιχα. 

7. Η παράγραφος 2 του Αρθρου 24 τροποποιείται ως 
εξής: 

«2. Η αίτηση τροποποίησης μπορεί να υποβληθεί μέ¬ 
χρι και το 4ο έτος από την ημερομηνία της ατομικής 
απόφασης έγκρισης πράξης. Συνοδεύεται απαραιτήτως 
από τεχνική έκθεση πλήρως τεκμηριωμένη, υπογεγραμ¬ 
μένη από το δικαιούχο. Για την αίτηση τροποποίησης 
που θα αφορά παράταση του χρόνου υλοποίησης του 
Επιχειρηματικού Σχεδίου δεν απαιτείται τεχνική έκθεση 
παρά μόνο αιτιολόγηση της αιτούμενης παράτασης. Σε 
κάθε περίπτωση ο χρόνος παράτασης δεν μπορεί να 
υπερβαίνει τις χρονικές προθεσμίες του Αρθρου 8 της 
παρούσας.» 

8. Η παράγραφος 3 του Άρθρου 24 τροποποιείται και 
συμπληρώνεται ως εξής: 

«3. Γίνονται δεκτές μέχρι δύο τροποποιήσεις Επιχειρη¬ 
ματικού Σχεδίου καθώς και μία επιπλέον τροποποίηση 
που μπορεί να αφορά μόνο την χορήγηση παράτασης 
του χρονικού διαστήματος υλοποίησης. 

Δεν γίνονται δεκτές τροποποιήσεις που επηρεάζουν: 

α) τους δεσμευτικούς στόχους του Επιχειρηματικού 
Σχεδίου, όπως αυτοί προσδιορίζονται στο άρθρο 8, και 
την κατεύθυνση της εκμετάλλευσης, 

β) τα σημεία που ελήφθησαν υπόψη στην αξιολόγηση 
(βαθμολογία) για την ένταξη στο παρόν καθεστώς εφό¬ 
σον η νέα βαθμολογία που προκύπτει μετά την τροπο¬ 
ποίηση του σχεδίου είναι χαμηλότερη από εκείνη που 
συγκέντρωσε ο τελευταίος στην κατάταξη των εν δυνά¬ 
μει δικαιούχων και ταυτόχρονα υπάρχουν επιλαχόντες, 

Γίνονται δεκτές τροποποιήσεις που επηρεάζουν την 
κατεύθυνση της εκμετάλλευσης αποκλειστικά στις ακό¬ 
λουθες περιπτώσεις: 

α) εφόσον παραμένει το προβλεπόμενο στο ισχύον 
Επιχειρηματικό Σχέδιο μέγεθος απαιτήσεων σε εργασία 
της αρχικής κατεύθυνσης και η αλλαγή της κατεύθυν¬ 
σης προκαλείται από αύξηση του συνολικού μεγέθους 
απαιτήσεων σε εργασία της γεωργικής εκμετάλλευσης 
η οποία αφορά αύξηση ή προσθήκη κλάδου παραγωγής/ 
καλλιέργειας διαφορετικής κατεύθυνσης. 


β) εφόσον η γεωργική εκμετάλλευση του ισχύοντος 
επιχειρηματικού σχεδίου αποτελείται από δύο τουλάχι¬ 
στον κλάδους παραγωγής / καλλιέργειας διαφορετικής 
κατεύθυνσης με μέγεθος απαιτήσεων σε εργασία του 
κάθε κλάδου μεγαλύτερο του 35% του συνολικού της 
μεγέθους και η αλλαγή της κατεύθυνσης προκύπτει από 
διαφοροποίηση των ποσοστών μεταξύ των υφιστάμενων 
κλάδων παραγωγής / καλλιέργειας, καθένας των οποίων 
διατηρεί μετά την τροποποίηση μέγεθος απαιτήσεων 
σε εργασία μεγαλύτερο του 35% 

γ) εφόσον η αλλαγή της κατεύθυνσης προκαλείται 
διότι περιήλθε στην πλήρη κυριότητα του δικαιούχου, 
αποκλειστικά από αγορά, δωρεά, κληρονομιά ή γονική 
παροχή, γεωργική εκμετάλλευση κλάδου παραγωγής / 
καλλιέργειας διαφορετικής κατεύθυνσης από την προ- 
βλεπόμενη στο ισχύον Επιχειρηματικό Σχέδιο. 

δ) εφόσον η αλλαγή της κατεύθυνσης επιβάλλεται 
λόγω προβλημάτων διάθεσης στην τοπική αγορά των 
προϊόντων της προβλεπόμενης στο ισχύον Επιχειρημα¬ 
τικό Σχέδιο γεωργικής εκμετάλλευσης. 

Η συνδρομή μιας εκ των ανωτέρω προϋποθέσεων 
ελέγχεται από τον φορέα εφαρμογής κατά την υποβολή 
του αιτήματος τροποποίησης με αλλαγή κατεύθυνσης. 
Το σχετικό αίτημα δύναται να υποβληθεί μέχρι και το 4ο 
έτος από την έκδοση της απόφασης έγκρισης πράξης 
του δικαιούχου.» 

9. Το εδάφιο δ) της παραγράφου 2 του Αρθρου 25 
τροποποιείται και συμπληρώνεται ως εξής: 

«δ) στην κατ’ έτος διασταύρωση των στοιχείων της 
Εξατομίκευσης της Ενιαίας Δήλωσης Εκμετάλλευσης 
των δικαιούχων που αφορούν στο ύψος του εισοδή¬ 
ματος της γεωργικής τους εκμετάλλευσης με τα αντί¬ 
στοιχα στοιχεία του χρονοδιαγράμματος επίτευξης των 
κύριων στόχων του Επιχειρηματικού Σχεδίου (παράγρα¬ 
φος 3.1 των Συμπληρωματικών Στοιχείων Επιχειρηματι¬ 
κού Σχεδίου Νέου Γεωργού) και στην υποβολή ετήσιας 
έκθεσης για την πορεία υλοποίησης των επιχειρημα¬ 
τικών σχεδίων των δικαιούχων στην περιοχή ευθύνης 
τους, μέχρι και την ολοκλήρωσή τους. 

Στις περιπτώσεις δικαιούχων οι οποίοι δεν υπέβαλλαν 
Ενιαία Δήλωση Εκμετάλλευσης για ένα (1) έτος από 
τα δύο (2) έτη που ακολούθησαν το έτος ισχύος της 
απόφασης έγκρισης πράξης, ο ανωτέρω διασταυρω- 
τικός έλεγχος διενεργείται βάσει των παραστατικών 
που προσκομίζει ο δικαιούχος (φορολογική δήλωση 
και σχετικό εκκαθαριστικό, μητρώο αιγοπροβάτων ή 
βοοειδών, παραστατικά νόμιμης κατοχής και χρήσης 
αγροτεμαχίων, μελισσοκομικό βιβλιάριο, παραστατικά 
πώλησης προϊόντων στο όνομα του δικαιούχου κτλ). 

Εφόσον από τα στοιχεία του διασταυρωτικού ελέγχου 
προκύπτει μείωση του ύψους του εισοδήματος της γε¬ 
ωργικής εκμετάλλευσης σε σχέση με αυτό που περιγρά- 
φεται στο χρονοδιάγραμμα, σε ποσοστό μεγαλύτερο 
από 5%, οι Φορείς Επίβλεψης προβαίνουν σε σύσταση 
στο δικαιούχο είτε να προσαρμόσει από το επόμενο 
της σύστασης έτος το μέγεθος της εκμετάλλευσης στο 
προβλεπόμενο από το χρονοδιάγραμμα ύψος εισοδή¬ 
ματος, είτε να τροποποιήσει το Επιχειρηματικό Σχέδιο 
ως προς τα μεγέθη εισοδήματος των επομένων ετών. 
Ο δικαιούχος οφείλει να επιτυγχάνει το προβλεπόμενο 
από το ισχύον χρονοδιάγραμμα ύψος εισοδήματος σε 
όλα τα επόμενα της σύστασης έτη. 

Δεν επιβάλλονται κυρώσεις στις περιπτώσεις μείω¬ 
σης του ύψους του εισοδήματος της γεωργικής εκμε¬ 
τάλλευσης σε σχέση με αυτό που περιγράφεται στο 
χρονοδιάγραμμα σε ποσοστό έως 5%.» 

Άρθρο 3 

1. Τα εδάφια β) και γ) της παραγράφου 3 του Άρθρου 
26 τροποποιούνται και συμπληρώνονται ως εξής: 

«β) Ελέγχει αν επιτεύχθηκαν οι στόχοι και οι δεσμεύ¬ 
σεις που είχαν αναληφθεί εντός των χρονικών προ¬ 
θεσμιών, όπως αυτές είχαν αναγραφεί στην ατομική 
απόφαση έγκρισης πράξης. 

γ) Προβαίνει σε διασταυρωτικό έλεγχο των δηλωθέ- 
ντων στην Ειδική Μελέτη στοιχείων της Εκμετάλλευσης 
με τα στοιχεία της Εξατομίκευσης της Ενιαίας Δήλωσης 
Εκμετάλλευσης (ΕΔΕ). Σε περίπτωση που έχει πραγμα¬ 
τοποιηθεί η επιτόπια επίσκεψη του ΟΠΕΚΕΠΕ, η Επιτρο¬ 
πή χρησιμοποιεί για τον προαναφερόμενο διασταυρωτι- 
κό έλεγχο, την εξατομίκευση της ΕΔΕ που περιλαμβάνει 
και το αποτέλεσμα της επιτόπιας επίσκεψης.» 

2. Το εδάφιο 2ϋ) της παραγράφου 3 του Άρθρου 27 
τροποποιείται ως εξής: 

«μ) Σειρά παραστατικών που θα αποδεικνύουν, κατά 
περίπτωση, την τήρηση των συμβατικών υποχρεώσεων 
και την πρόοδο του Επιχειρηματικού Σχεδίου π.χ. Ενι¬ 
αία Δήλωση Εκμετάλλευσης, αντίγραφα Φορολογικών 
Δηλώσεων, βεβαίωση ασφάλισης στον ΟΓΑ, βεβαίωση 
επαρκούς επαγγελματικής ικανότητας, βεβαίωση μόνι¬ 
μης κατοικίας, προσωρινή Άδεια Εγκατάστασης για όλες 
τις κατηγορίες των κτηνοτροφικών εγκαταστάσεων. Οι 
δικαιούχοι της 1ης περιόδου του Μέτρου δύνανται, αντί 
της προσωρινής άδειας εγκατάστασης, να υποβάλλουν 
Υπεύθυνη Δήλωση του Ν. 1599/1986 στην οποία θα δηλώ¬ 
νουν ότι για το ζωικό κεφάλαιο της εκμετάλλευσής τους 
πληρούνται τα κοινοτικά πρότυπα υγιεινής και καλής 
διαβίωσης των ζώων, όπως αυτά περιγράφονται στο 
τμήμα I του άρθρου 9 της αρ. 11308/16.11.2010 Απόφασης 
του Υπουργού Αγροτικής Ανάπτυξης & Τροφίμων (ΦΕΚ 
1964/Β/2010). Στην τελευταία περίπτωση, η καταβολή 
της β' δόσης της ενίσχυσης τελεί πάντα υπό τον όρο 
της προηγούμενης απόκτησης της προσωρινής Άδειας 
Εγκατάστασης» 

3. Το εδάφιο 2ίϋ) της παραγράφου 4 του Άρθρου 27 
τροποποιείται ως εξής: 

«ϋί) Σειρά παραστατικών που θα αποδεικνύουν, κατά 
περίπτωση, την τήρηση των συμβατικών υποχρεώσεων 
και την ολοκλήρωση του Επιχειρηματικού Σχεδίου π.χ. 
Ενιαία Δήλωση Εκμετάλλευσης, αντίγραφα Φορολογι¬ 
κών Δηλώσεων, βεβαίωση ασφάλισης στον ΟΓ Α, βεβαί¬ 
ωση μόνιμης κατοικίας, Άδεια Εγκατάστασης για όλες 
τις κατηγορίες των κτηνοτροφικών εγκαταστάσεων.» 

4. Στο τέλος του εδαφίου (δ) της παραγράφου 7 του 
Άρθρου 27 προστίθεται πρόταση ως εξής: 

«(δ) Οι δικαιούχοι της 1ης περιόδου του Μέτρου δύνα- 
νται να υποβάλλουν αιτήσεις πληρωμής για τη λήψη της 
β' δόσης εντός ενός (1) έτους από τη λήξη της προθε¬ 
σμίας που ορίζεται στην Απόφαση Έγκρισης Πράξης.» 

5. Στο τέλος του εδαφίου (δ) της παραγράφου 7 του 
Άρθρου 27 προστίθενται νέα εδάφια (ε), (στ) και (ζ) ως 
ακολούθως: 

«(ε) Το ύψος εισοδήματος της γεωργικής εκμετάλλευ¬ 
σης του δικαιούχου κατά το τρίτο (3ο ) έτος ή/και πέ¬ 
μπτο (5ο) έτος από την ημερομηνία ισχύος της ατομικής 
απόφασης έγκρισης πράξης, μπορεί να είναι μειωμένο 


σε σχέση με αυτό που περιγράφεται στο ισχύον πεντα¬ 
ετές χρονοδιάγραμμα επίτευξης των κύριων στόχων του 
Επιχειρηματικού Σχεδίου έως και 5%. Η εν λόγω μείωση 
κατά το πέμπτο (5ο ) έτος γίνεται αποδεκτή εφόσον 
επιτυγχάνεται ο δεσμευτικός στόχος της παραγράφου 
Ια) του άρθρου 8 της παρούσας. 

(στ) Εφόσον οι Νέοι Γεωργοί: 

- δεν επιτυγχάνουν εντός της συμβατικής προθεσμίας 
υλοποίησης του Επιχειρηματικού Σχεδίου ή δεν διατη¬ 
ρούν στη διάρκεια των μακροχρονίων υποχρεώσεων 
τους στόχους άνω των ελάχιστων υποχρεωτικών για 
τους οποίους έχουν δεσμευτεί και οι οποίοι έχουν λη- 
φθεί υπόψη για τον υπολογισμό της βαθμολογίας ή του 
ύψους ενίσχυσης, αλλά επιτυγχάνουν τους ελάχιστους 
υποχρεωτικούς στόχους του προγράμματος, ή/και 

- δικαιολογημένα αλλάζουν τον τόπο μόνιμης κατοι¬ 
κίας, 

επανυπολογίζεται το επίπεδο εισοδήματος της γεωρ¬ 
γικής εκμετάλλευσης (μελλοντική κατάσταση), η βαθ¬ 
μολογία και το ύψος ενίσχυσης και εφόσον διατηρείται 
το ελάχιστο επίπεδο εισοδήματος της εκμετάλλευσης 
και ο Νέος Γεωργός έχει ενταχθεί σε περίοδο κατά την 
οποία δεν υπήρχαν επιλαχόντες, εκδίδεται από το Φο¬ 
ρέα Εφαρμογής τροποποιητική απόφαση με την οποία 
αναπροσαρμόζεται το ύψος ενίσχυσης και καταβάλλεται 
ως τελική δόση ή ανακτάται ως αχρεωστήτως κατα- 
βληθείσα η διαφορά μεταξύ του νέου συνολικού ποσού 
ενίσχυσης και της ήδη καταβληθείσας ενίσχυσης. 

Εφόσον προκύπτει μείωση της βαθμολογίας του Νέου 
Γεωργού και αυτός έχει ενταχθεί σε περίοδο που υπάρ¬ 
χουν επιλαχόντες, θεωρείται ότι ο δικαιούχος αθέτησε 
τις συμβατικές του υποχρεώσεις, εφόσον η νέα μειωμένη 
βαθμολογία είναι χαμηλότερη από αυτή του τελευταίου 
ενταγμένου Νέου Γεωργού στην ίδια Αποκεντρωμένη 
Διοίκηση, και επιβάλλονται οι σχετικές κυρώσεις. 

ζ) Στις περιπτώσεις δικαιούχων οι οποίοι δεν υπέβαλ¬ 
λαν Ενιαία Δήλωση Εκμετάλλευσης για ένα (1) έτος από 
τα δύο (2) έτη που ακολούθησαν το έτος ισχύος της 
απόφασης έγκρισης πράξης, δεν επιβάλλονται κυρώσεις 
εφόσον από τα παραστατικά που προσκομίζει ο δικαι¬ 
ούχος (φορολογική δήλωση και σχετικό εκκαθαριστικό, 
μητρώο αιγοπροβάτων ή βοοειδών, παραστατικά νόμι¬ 
μης κατοχής και χρήσης αγροτεμαχίων, μελισσοκομικό 
βιβλιάριο, παραστατικά πώλησης προϊόντων στο όνομα 
του δικαιούχου κτλ) αποδεικνύεται η επίτευξη του ύψους 
του εισοδήματος της γεωργικής εκμετάλλευσης που 
περιγράφεται στο πενταετές χρονοδιάγραμμα επίτευ¬ 
ξης των κύριων στόχων του Επιχειρηματικού Σχεδίου.» 

6. Το εδάφιο (ε) της παραγράφου 7 του άρθρου 27 
αναριθμείται σε εδάφιο (η). 

Άρθρο 4 

Το Άρθρο 28 αντικαθίσταται ως εξής: 

«Διοικητικοί, Επιτόπιοι και Εκ των Υστέρων 
ΔειγματοληπτικοίΈλεγχοι 

1. Οι Διευθύνσεις Αγροτικών Υποθέσεων των Απο¬ 
κεντρωμένων Διοικήσεων σε συνεργασία με τις Διευ¬ 
θύνσεις Αγροτικής Οικονομίας και Κτηνιατρικής των 
Περιφερειών διενεργούν τους διοικητικούς ελέγχους 
του άρθρου 24 του κανονισμού (ΕΕ) 65/2011, όπως ισχύει 
κάθε φορά, λαμβάνοντας υπόψη και τις συμπληρωματι¬ 
κές διατάξεις ελέγχων του άρθρου 28 του ίδιου κανο¬ 
νισμού αναφορικά με τον έλεγχο συμμόρφωσης με το 
επιχειρηματικό σχέδιο. Οι διοικητικοί έλεγχοι ολοκλη- 

ρώνονται από τις Διευθύνσεις Αγροτικών Υποθέσεων 
(Φορείς Εφαρμογής), οι οποίες και συμπληρώνουν για 
κάθε δικαιούχο το «Πρακτικό Διοικητικού Ελέγχου Πλη¬ 
ρωμής Δικαιούχου» σύμφωνα με τις σχετικές εγκυκλίους 
οδηγιών διαδικασιών πληρωμής του ΟΠΕΚΕΠΕ. 

2. Οι Ενδιάμεσες Διαχειριστικές Αρχές των Περιφερει¬ 
ών πραγματοποιούν τους επιτόπιους δειγματοληπτικούς 
έλεγχους του άρθρου 25 του κανονισμού (ΕΕ) 65/2011, 
όπως ισχύει κάθε φορά, λαμβάνοντας υπόψη και τις 
συμπληρωματικές διατάξεις ελέγχων του άρθρου 28 
του ίδιου κανονισμού αναφορικά με τον έλεγχο συμ¬ 
μόρφωσης με το επιχειρηματικό σχέδιο, σύμφωνα και με 
τα αναφερόμενα στο Σύστημα Διαχείρισης και Ελέγχου 
του Προγράμματος Αγροτικής Ανάπτυξης 2007 - 2013, 
όπως ισχύουν κάθε φορά. 

Οι Ενδιάμεσες Διαχειριστικές Αρχές συντάσσουν εκ¬ 
θέσεις αποτελεσμάτων ελέγχου τις οποίες κοινοποιούν 
στη Μονάδα Ελέγχου της ΕΥΔ-ΠΑΑ, τον ΟΠΕΚΕΠΕ, τους 
φορείς εφαρμογής και στους δικαιούχους και τις κα¬ 
ταχωρούν στο Ολοκληρωμένο Πληροφοριακό Σύστημα 
Αγροτικής Ανάπτυξης (ΟΠΣΑΑ). 

3. Η Ειδική Υπηρεσία Διαχείρισης και η Ειδική Υπηρε¬ 
σία Εφαρμογής ΠΑΑ - Ανταγωνιστικότητα πραγματο¬ 
ποιούν τους εκ των υστέρων ελέγχους του άρθρου 29 
του κανονισμού (ΕΕ) 65/2011, όπως ισχύει κάθε φορά, σε 
δείγμα τουλάχιστον 1% των δαπανών του ΕΓΤΑΑ για 
πράξεις για τις οποίες έχει πραγματοποιηθεί η τελική 
πληρωμή από το ΕΓΤΑΑ. 

Επιπλέον, τα αποτελέσματα του ελέγχου καταχω- 
ρούνται στο Ο.Π.Σ.Α.Α. με ευθύνη του οργάνου που διε- 
νήργησε τον έλεγχο και κοινοποιούνται στο δικαιούχο, 
στον Ο.Π.Ε.Κ.Ε.Π.Ε., στην Ενδιάμεση Διαχειριστική Αρχή 
της οικείας Περιφέρειας και στην ΕΥΔ ΠΑΑ. 

4. Οι δικαιούχοι, εφόσον επιλεγούν για έλεγχο, θα 
πρέπει να υποβάλλουν κάθε παραστατικό στοιχείο που 
απαιτείται και συμβάλλει στην εξαγωγή ασφαλών συ¬ 
μπερασμάτων, για την τήρηση των υποχρεώσεών τους. 
Η παράλειψη ή άρνηση υποβολής των αιτηθέντων στοι¬ 
χείων ή η ανακριβής δήλωση αποτελεί αιτία επιβολής 
ανάλογων κυρώσεων.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2013 


ΟΙ ΥΠΟΥΡΓΟΙ 


ΑΝΑΠΛ. ΥΠΟΥΡΓΟΣ ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΜΙΧΕΛΑΚΗΣ 


ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ 


ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 


ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΑΘΑΝΑΣΙΟΣ ΤΣΑΥΤΑΡΗΣ 


♦ 


Αριθ. ΔΙ/ο/3556 (2) 

Μεταβίβαση αρμοδιοτήτων στην «ΕΓΝΑΤΙΑ ΟΔΟΣ ΑΕ» 
για το έργο «Θαλάσσια Αστική Συγκοινωνία Θεσ¬ 
σαλονίκης». 


ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το άρθρο 90 της Κωδικοποίησης της νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του Π.Δ. 63/2005 (Α' 98) 


και το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού. 

2. Το Π.Δ. 69/1988 «Οργανισμός Γενικής Γραμματείας 
Δημοσίων Έργων» (Α' 28), όπως έχει τροποποιηθεί και 
ισχύει. 

3. Το άρθρο 5 του Ν. 2229/1994 (Α' 138) «Τροποποίηση 
και συμπλήρωση του Ν. 1418/1984 και άλλες διατάξεις». 

4. Την υπ’ αριθμ. Δ14α/02/69/ΦΝ 380/10.11.1994 (Β' 846) 
κοινή απόφαση των Υπουργών Εθνικής Οικονομίας, Οι¬ 
κονομικών και Περιβάλλοντος, Χωροταξίας και Δημο¬ 
σίων Έργων «Ιδρυση Εταιρίας έργων υποδομής με την 
επωνυμία «Εγνατία οδός Ανώνυμη Εταιρία». 

5. Την παράγραφο 2 του άρθρου 17 του Ν.3212/2003 
«Άδεια δόμησης, πολεοδομικές και άλλες διατάξεις 
θεμάτων αρμοδιότητας Υπουργείου Περιβάλλοντος, 
Χωροταξίας και Δημοσίων Έργων» (Α' 308), όπως συ¬ 
μπληρώθηκε με το άρθρο 33 του Ν. 3913/2011 (Α' 18). 

6. Την κωδικοποίηση της νομοθεσίας κατασκευής δη¬ 
μόσιων έργων -κυρωτικός νόμος (κ.ν.) 3669/2008 (Α' 116) 
όπως τροποποιήθηκε, συμπληρώθηκε και ισχύει. 

7. Την υπ’ αριθμ. Δ17α/10/59/Φν.393/10.07.1996 (Β'611) 
απόφαση Υπουργού ΠΕ.ΧΩ.ΔΕ με θέμα «Κανονισμός 
ανάθεσης και εκπόνησης μελετών και εκτέλεσης έργων 
της Εταιρείας με την επωνυμία «ΕΓΝΑΤΙΑ ΟΔΟΣ ΑΕ», 
όπως ισχύει σήμερα. 

8. Το Π.Δ. 60/2007 (Α' 64) «Προσαρμογή της Ελληνι¬ 
κής Νομοθεσίας στις διατάξεις της οδηγίας 2004/18/ΕΚ 
περί συντονισμού των διαδικασιών σύναψης δημοσίων 
συμβάσεων έργων, προμηθειών και υπηρεσιών», όπως 
τροποποιήθηκε με την οδηγία 2005/51/ΕΚ της Επιτροπής 
και την Οδηγία 2005/75/ΕΚ του Ευρωπαϊκού Κοινοβουλί¬ 
ου και του συμβουλίου της 16ης Νοεμβρίου 2005. 

9. Το άρθρο 1 του Π.Δ. 118/2013 «Τροποποίηση του 
Π.Δ. 85/2012 (Α' 141) - Ίδρυση Υπουργείου Υποδομών, 
Μεταφορών και Δικτύων....» (Α' 152). 

10. Το Π.Δ. 119/2013 (Α' 153) με θέμα: «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

11. Τις διατάξεις της υπουργικής απόφασης του Συστή¬ 
ματος Διαχείρισης με αριθμό 14053/ΕΥΣ 1749/27.03.2008 
(ΦΕΚ 540/Β/27.3.08), όπως ισχύει. 

12. Ότι στο πλαίσιο των Χρηματοδοτικών Προγραμ¬ 
μάτων των περιόδων 2007-2013 (ΕΣΠΑ) και 2014-2020 
(Σ.Ε.Σ) δρομολογήθηκε η μελετητική ωρίμανση και 
προγραμματίζεται η ολοκλήρωση των μελετών και η 
κατασκευή του έργου «Θαλάσσια Αστική Συγκοινωνία 
Θεσσαλονίκης». 

13. Ότι οι συναρμόδιοι φορείς, Περιφέρεια Κεντρικής 
Μακεδονίας, Δήμος Θεσσαλονίκης, Δήμος Καλαμαριάς, 
Δήμος Θερμαϊκού που συναποτελούν τον Κύριο του 
Έργου με τα κατωτέρω έγγραφα τους/αποφάσεις συλ¬ 
λογικών οργάνων αντίστοιχα: 

α) Υπ’ αριθ. πρωτ. ΓΑΝ Μ.Ε.Θ. Οικ 1461-12/08/2013 και 
αρ. απόφασης 34 της 6ης Συνεδρίασης στις 09/04/2013 
της Μητροπολιτικής Επιτροπής της Μητροπολιτικής 
Ενότητας Θεσσαλονίκης, της Περιφέρειας Κεντρικής 
Μακεδονίας. 

β) Υπ’ αριθ. πρωτ. 4604-02/07/2013, αρ. απόφασης 
323/2013 της 3ης συνεδρίασης στις 25/02/2013 και αρ. 
απόφασης 640/2013 της 7ης συνεδρίασης στις 15/04/2013 
του Δημοτικού Συμβουλίου Δήμου Θεσ/νίκης. 

γ) Υπ’ αριθ. πρωτ. 27857-11/07/2013 και αρ. απόφασης 
94/2013 της συνεδρίασης στις 18/02/2013 του Δημοτικού 
Συμβουλίου Δήμου Καλαμαριάς. 

δ) Υπ’ αριθ. πρωτ. 20528-03/07/2013 και αρ. απόφασης 
59/2013 της συνεδρίασης στις 21/02/2013 του Δημοτικού 
Συμβουλίου Δήμου Θερμαϊκού. 

εκφράζουν τη Σύμφωνη γνώμη τους για την υλοποί¬ 
ηση του ανωτέρω έργου από την «ΕΓΝΑΤΙΑ ΟΔΟΣ ΑΕ». 

14. Ότι η «ΕΓΝΑΤΙΑ ΟΔΟΣ ΑΕ» αντιμετώπισε με επι¬ 
τυχή τρόπο τα προβλήματα που αφορούν στη μελέτη, 
κατασκευή, διοίκηση, επίβλεψη, παρακολούθηση και δι¬ 
αχείριση του αυτοκινητόδρομου της Εγνατίας οδού, και 
πολλών άλλων έργων υποδομής ανά την Επικράτεια, 
διαθέτει προηγμένη τεχνογνωσία και αποτελεσματική 
οργάνωση για τη διοίκηση και τη διαχείριση της μελε¬ 
τητικής ωρίμανσης της κατασκευής, της συντήρησης 
και της λειτουργίας σύνθετων τεχνικών έργων υποδο¬ 
μής, συγχρηματοδοτούμενων από Προγράμματα της 
Ευρωπαϊκής Ένωσης, και ειδικότερα, έχει αποκτήσει 
εξειδικευμένη εμπειρία και διαχειριστική επάρκεια στον 
σχεδίασμά και την υλοποίηση αστικών υποδομών. 

15. Ότι θα πρέπει να καλυφθούν οι δαπάνες της «ΕΓΝΑ- 
ΤΙΑ ΟΔΟΣ Α.Ε.» που αφορούν στο κόστος διαχείρισης 
των έργων που της εκχωρούνται με την παρούσα από¬ 
φαση, αποφασίζουμε: 

Αρθρο 1 

Εκχωρούμε και μεταβιβάζουμε στην εταιρεία με την 
επωνυμία «ΕΓΝΑΤΙΑ ΟΔΟΣ ΑΕ», τις αρμοδιότητες δι¬ 
αχείρισης και διοίκησης μελετών και κατασκευών και 
λοιπών αναγκαίων υποστηρικτικών δράσεων για την 
υλοποίηση του έργου «θαλάσσια Αστική Συγκοινωνία 
Θεσσαλονίκης» σύμφωνα με τα οριζόμενα στο άρθρο 
2 της παρούσας. 

Αρθρο 2 

1. Παραχωρούνται και μεταβιβάζονται στην Εταιρεία 
«Εγνατία Οδός ΑΕ» χωρίς αντάλλαγμα όλα τα πόσης 
φύσεως δικαιώματα και υποχρεώσεις του Κυρίου του 
Έργου τα οποία απορρέουν από τις ισχύουσες συμβά¬ 
σεις μελετών. 

2. Η εταιρεία «Εγνατία Οδός ΑΕ» υποκαθιστά τον Κύ¬ 
ριο του Έργου σε όλες ανεξαιρέτως τις διατάξεις των 
αντιστοίχων συμβάσεων και λειτουργεί ως «Φορέας 
Υλοποίησης του έργου». 

3. Η «ΕΓΝΑΤΙΑ ΟΔΟΣ ΑΕ» αναλαμβάνει την ευθύνη για 
τον σχεδίασμά και την ωρίμανση των έργων, ήτοι ανα¬ 
λαμβάνει τη διαχείριση των υφισταμένων συμβάσεων 
που έχουν ανατεθεί από Υπηρεσίες της Περιφέρειας 
Κεντρικής Μακεδονίας ή του Υπουργείου Υποδομών 
Μεταφορών και Δικτύων, καθώς και την ανάθεση νέων 
συμβάσεων για την επικαιροποίηση / ολοκλήρωση όλων 
των απαιτούμενων μελετών. Επίσης προβαίνει σε όλες 
τις ενέργειες για την προώθηση των διαδικασιών για 
εξασφάλιση των απαραίτητων αδειοδοτήσεων για τη 
δημοπράτηση, εκτέλεση και επίβλεψη των έργων. 

4. Ανάλογα με τη διαθεσιμότητα πόρων από τα διά¬ 
φορα χρηματοδοτικά προγράμματα, η «ΕΓΝΑΤΙΑ ΟΔΟΣ 
ΑΕ», επιμελείται των διαδικασιών ένταξης των έργων σε 
αυτά, και στη συνέχεια δημοπρατεί, αναθέτει και διοικεί 
την κατασκευή των έργων. 

5. Οι μέχρι σήμερα αρμόδιες Υπηρεσίες, οι οποίες 
διαχειρίζονται συμβάσεις μελετών του εν λόγω έργου, 
να αποστείλουν στην «ΕΓΝΑΤΙΑ ΟΔΟΣ ΑΕ» εντός ενός 
(1) μηνάς από την ισχύ της παρούσας τον πλήρη υφι¬ 


στάμενο φάκελο των μελετών και εν γένει κάθε χρήσιμο 
στοιχείο για την εκπόνηση/δημοπράτηση των μελετών. 

6. Η υλοποίηση των έργων θα γίνει με βάση την κείμε¬ 
νη Εθνική και Κοινοτική Νομοθεσία και τις διαδικασίες 
της «ΕΓΝΑΤΙΑ ΟΔΟΣ ΑΕ». 

Αρθρο 3 

1. Η χρηματοδότηση των πόσης φύσεως δαπανών για 
την υλοποίηση του έργου (εκτός απαλλοτριώσεων), θα 
γίνει με επιχορήγηση της «ΕΓΝΑΤΙΑ ΟΔΟΣ ΑΕ» από το 
Π.ΔΈ του εποπτεύοντος Υπουργείου (ΣΑΕ του Υπουρ¬ 
γείου Υποδομών Μεταφορών και Δικτύων), σταδιακά και 
ανάλογα με την ένταξη των επιμέρους Υποέργων σε 
χρηματοδοτικά προγράμματα, την πρόοδο των εκτε- 
λούμενων Υποέργων και τις δημιουργούμενες ανάγκες 
πληρωμών. 

2. Για την κάλυψη των δαπανών διαχείρισης και επί¬ 
βλεψης των έργων από την «ΕΓΝΑΤΙΑ ΟΔΟΣ ΑΕ», θα 
διατεθούν από το Π.ΔΈ. κονδύλια ύψους 5%, επί της 
προϋπολογιζόμενης συνολικής δαπάνης του κόστους 
υλοποίησης εκάστου Υποέργου. Η χρηματοδότηση θα 
γίνεται σταδιακά και ανάλογα με τις δημιουργούμε- 
νες ανάγκες δαπανών διαχείρισης και επίβλεψης. Ως 
δαπάνες διαχείρισης και επίβλεψης νοείται το σύνολο 
των άμεσων και έμμεσων δαπανών που δημιουργούνται 
στην «ΕΓΝΑΤΙΑ ΟΔΟΣ ΑΕ» από την παροχή των υπη¬ 
ρεσιών της στο πλαίσιο των συγκεκριμένων έργων της 
παρούσας απόφασης. 

Άρθρο 4 

1. Η «ΕΓΝΑΤΙΑ ΟΔΟΣ ΑΕ» ευθύνεται έναντι του Κυρίου 
του Έργου για την καλή εκτέλεση των καθηκόντων της 
και έναντι των τρίτων εις ολόκληρο και αλληλεγγύως 
με τον Κύριο του Έργου. 

2. Η «ΕΓΝΑΤΙΑ ΟΔΟΣ ΑΕ» εκπροσωπεί δικαστικώς και 
εξωδίκως τον Κύριο τουΈργου έναντι των τρίτων κατά 
την ενάσκηση των καθηκόντων της έως τη λήξη της εκ¬ 
χώρησης των αρμοδιοτήτων διοίκησης εκάστου έργου. 

3. Η «ΕΓΝΑΤΙΑ ΟΔΟΣ ΑΕ» ενημερώνει τον Κύριο του 
Έργου σχετικά με την επιτελούμενη πρόοδο υλοποίησης 
των έργων αρμοδιότητας του και μετά την ολοκλήρωση 
της κατασκευής και την παραλαβή αποδίδει το κάθε 
επιμέρους έργο στον Κύριο τουΈργου. 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2013 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΠΟΔΟΜΩΝ, 

ΑΝΤΑΓΩΝΙΣΤΙΚΟΤΗΤΑΣ ΜΕΤΑΦΟΡΩΝ ΚΑΙ ΔΙΚΤΥΩΝ 

ΚΩΝΣΤΑΝΤΙΝΟΣ ΧΑΤΖΙΔΑΚΗΣ ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθ. αποφ. 408/2013 (3) 

Τροποποίηση της υπ’ αριθμ. 44824/22-7-2013 απόφασης 
του Δημάρχου που αφορά στη χορήγηση άδειας 
ίδρυσης και λειτουργίας του Ωδείου «ΕΝΤΕΧΝΟ 
ΩΔΕΙΟ». 

Ο ΔΗΜΑΡΧΟΣ ΤΡΙΚΚΑΙΩΝ 

Έχοντας υπόψη: 

1. Το άρθρο 75 παρ. I τομέας στ στοιχείο 28 Ν.3463/06, 

όπως προστέθηκε με την παρ.4 του άρθρου 94 του 
Ν. 3852/2010. 

2. Την παρ. 1 ζ του άρθρου 58 του Ν.3852/2010. 

3. την παρ. I του άρθρου 280 του Ν. 3852/2010. 

Τις διατάξεις του Ν. 299/1976 «Περί ρυθμίσεως θεμά¬ 
των αφορώντων εις τον κανονισμό λειτουργίας των 
ιδιωτικών μουσικών ιδρυμάτων (ΦΕΚ 90/Α/1976). 

4. Τις διατάξεις του Β.Δ/τος 16/1966 «Περί ιδρύσεως 
ιδιωτικών μουσικών ιδρυμάτων» (ΦΕΚ 7/Α/1966). 

5. Την ΥΠΠΟΤ/οικ. 38573/1216/31.03.2011 κοινή υπουργική 
απόφαση (ΦΕΚ 693/29.04.2011 τεύχος Β') 

6. το άρθρο 10 του Ν. 3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις». 

7. Την αριθμ. ΥΠΠΟ/78036/2473/19.10.2004 υπουργική 
απόφαση «Καθορισμός προδιαγραφών κτιρίων για στέ¬ 
γαση Μουσικού Εκπαιδευτηρίου» (ΦΕΚ 1595/Β/2004). 

8. Την αριθμ. ΥΠΠΟ/ΚΑΤΕΧΝ/Δ/7388/7.2.1994 απόφαση 
«Καθορισμός παράβολου για ίδρυση Ανώτερων Σχολών 
Καλλιτεχνικής Εκπαίδευσης και ιδιωτικών Μουσικών Εκ¬ 
παιδευτηρίων» (ΦΕΚ 123/Β/23.2.1994). 

9. Την αριθμ. 44824/22-7-2013 απόφαση σχετικά με την 
«Χορήγηση άδειας ίδρυσης και λειτουργίας Ωδείου με 
τη επωνυμία ΕΝΤΕΧΝΟ ΩΔΕΙΟ». 

10. Το υπ’ αριθμ. 156915/8162/2065/1514 έγγραφο του 
Υπουργείου Πολιτισμού σύμφωνα με το οποίο υπάρχει 
ήδη Ιδιωτικό Μουσικό ΕκπαιδευτικόΊδρυμα με την Επω¬ 
νυμία «ΕΝΤΕΧΝΟ ΩΔΕΙΟ» 

11. Την αριθμ. 57482/10-9-2013 αίτηση του Κόκκα Χρή¬ 
στου σύμφωνα με την οποία ζητά να γίνει αλλαγή της 
ονομασίας του Ωδείου από ΕΝΤΕΧΝΟ ΩΔΕΙΟ σε ΕΝΤΕ¬ 
ΧΝΟ ΩΔΕΙΟ ΤΡΙΚΑΛΩΝ. 

Κατόπιν των ανωτέρω: 

Τροποποιούμε την αριθμ. 44824/22-7-2013 απόφαση 
σχετικά με την «Χορήγηση άδειας ίδρυσης και λειτουρ¬ 
γίας Ωδείου με τη επωνυμία ΕΝΤΕΧΝΟ ΩΔΕΙΟ», ως προς 
την ονομασία από «ΕΝΤΕΧΝΟ ΩΔΕΙΟ» σε «ΕΝΤΕΧΝΟ 
ΩΔΕΙΟ ΤΡΙΚΑΛΩΝ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 16 Σεπτεμβρίου 2013 

Ο Δήμαρχος 
ΧΡΗΣΤΟΣ ΛΑΠΠΑΣ 


Αριθ. αποφ. 407/2013 (4) 

Μεταβίβαση άδειας ίδρυσης και λειτουργίας του ωδείου 
με την επωνυμία «ΑΡΙΣΤΟΤΕΛΕΙΟ ΩΔΕΙΟ ΤΡΙΚΑΛΩΝ». 

Ο ΔΗΜΑΡΧΟΣ ΤΡΙΚΚΑΙΩΝ 

Έχοντας υπόψη: 

1. Το άρθρο 75 παρ. I τομέας στ στοιχείο 28 Ν. 3463/06, 
όπως προστέθηκε με την παρ.4 του άρθρου 94 του 
Ν. 3852/2010. 

2. Την παρ.ΐζ του άρθρου 58 του Ν. 3852/2010. 

3. Τ ις διατάξεις του Ν. 299/1976 «Περί ρυθμίσεως θε¬ 
μάτων αφορώντων εις τον κανονισμό λειτουργίας των 
ιδιωτικών μουσικών ιδρυμάτων (ΦΕΚ 90/Α/1976). 

4. Τ ις διατάξεις του Β.Δ/τος 16/1966 «Περί ιδρύσεως 
ιδιωτικών μουσικών ιδρυμάτων» (ΦΕΚ 7/Α/1966). 

5. το άρθρο 10 του Ν. 3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις». 

6. Την αριθμ. ΥΠΠΟ/78036/2473/19.10.2004 υπουργι¬ 
κή απόφαση «Καθορισμός προδιαγραφών κτιρίων για 
στέγαση Μουσικού Εκπαιδευτηρίου» (ΦΕΚ 1595/Β/2004). 

7. Την υπ’ αριθμ. 64744/12-3-2013 απόφαση του ΥΠ.ΠΟ 
(ΦΕΚ 818 τ.Β'/9-4-2013), με την οποία χορηγήθηκε άδεια 
ιδρύσεως και λειτουργίας του Ωδείου στην Ζιάκα Αντου- 
ανέτα με την επωνυμία ΑΡΙΣΤΟΤΕΛΕΙΟ ΩΔΕΙΟ ΤΡΙΚΑΛΩΝ 
το οποίο στεγάζεται σε κτίριο της οδού Ασκληπιού αριθ. 3. 

8. Την υπ’ αριθμ. 56157/6-9-2013. αίτηση της Ζιάκα Τίμε- 
ας με τα συνημμένα δικαιολογητικά για τη μεταβίβαση 
της άδειας λειτουργίας του ΑΡΙΣΤΟΤΕΛΕΙΟΥ ΩΔΕΙΟΥ 
ΤΡΙΚΑΛΩΝ. 

9. Το γεγονός ότι από της παρούσης δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Εγκρίνουμε την μεταβίβαση της άδειας ιδρύσεως και 
λειτουργίας του Ωδείου «ΑΡΙΣΤΟΤΕΛΕΙΟ ΩΔΕΙΟ ΤΡΙΚΑ¬ 
ΛΩΝ» το οποίο στεγάζεται σε κτίριο της οδού Ασκληπι¬ 
ού αριθ. 3 από την Ζιάκα Αντουανέτα του Δρόσου και 
της Γιολάντας στην Ζιάκα Τίμεα του Δρόσου και της 
Γιολάντας επειδή διαθέτει τα νόμιμα προσόντα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 16 Σεπτεμβρίου 2013 

Ο Δήμαρχος 
ΧΡΗΣΤΟΣ ΛΑΠΠΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ,Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΜ: ννβόπΐ33ίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































